**ХАЗРЕТ МҰРТАЗА**

Гаппаров Бағлан

Электротехника и энергетика, CИк-21-2

Жетекші: Кенжебеков Қапалбек

Тағышы руынан шығып атақ-даңқы Орта жүзге мәшһүр болған өз дәуірінің зиялы адамы ол менің туған атам Мұртаза Хазрет Сексенбайұлы. Атамның туылған жылы белгісіз, бірақ кейбір деректерде 1838 жылы туған делінген. Мұртаза Хазірет діни білімді Бұхар-шәріптен алған санаулы адамдардың бірі. Білім алғасын елге келген соң саналы ғұмырын білім мен асыл дініміз Исламның кеңінен өрістеп, өркен жаюына бағыттайды. Мешіт ұстап, медресе ашып бала оқытады. Шариғаттың ақ жолын Құран Кәрім, Хадис-шәріп негізінде қажымастан уағыздайды.

Атамның тер төгіп еңбектенуінің арқасында Тағышы елінен оқыған Ысқақ, Сыздық, Айтмағанбет, Тілен сынды моллалар, хат танитын, ескіше оқып-жаза білетін бір садырға сауатты кісілер көптеп шығып, басқа руларға қарағанда діндарлығымен, дін күткен тақуалылығымен ерекшеленеді. Тағышы елінен Ұзақтың Қойшұғылы, Күнжанның Балғожасындай әлді кісілердің дүркірей шығып қасиетті Мекке-Мәдинаға барып, қажылық жолға нақ қадам жасауы да атамның ықпалы, шарапаты екені ақиқат. Мұртаза Хәзірет өзі де қажылыққа барған. Ұлы сапарда, Бәйбіше Арғын Байбол бимен қостас болыпты. Байбол би нар тұлғалы, көзге толымды, өте семіз адам екен. Атам Байол биді қарынға түртіп:

-Меккеге апарып төгуге келесің ау-деп күлген екен. Сонда Байбол би:

-Екі нәрсеге қажып қаламын. Қып-қызыл қаннан аппақ сүт шығарған, қып қызыл оттан сап сары алтын шығарған сәтте, -депті. Онысы өтірік адам болыпты. Мұртаза хазірет құдай берген ілімін шәкірттеріне ғана үйретіп қоймай, түнгілік әр аптаның бейсенбі, жұма күндері жын-перілерге де ұстаздық етіп тәлім бергенін көнекөздер аузынан жиі еститінбіз. Телегей теңіз білімімен, шариғатқа жетіктігімен діни жоғары «Хазрет» атты дәрежелі атауға ие болған аруақты адам киелі жан.

1854 жылы Қостанай облысы, Наурызым ауданы, Қайғы жерінде күйдірген кірпіштен салдырған мешіті ашылатын болды. Той үстінде Сүлейман бай мешітті Мұртаза Хазіретке тапсыратын болып осы мәжіліске Торғай, Наурызым төңірегінен бірталай игі жақсылар арнайы шақырылады. Мешіттің алдына да жан-жақтан құйылып келіп жатқан қасқа менен жайсаңдарды өзі бас болып қарсы алып тұрған Хазіреттің көзі кенет он шақты жігіт қаумалап кілемге салып қолпаштап алып келе жатқан Алдияр Таз Әбділдің Бабақайына түсіп:

- Әбілет басқарды түсір кілемнен! Сауап іздесе өз аяғымен келсін! - деп ақырған екен. Сонда Бабақай кілемнен сырғып түсе беріп: -Пай, пай, пай-ай! Тоқымы кеппеген Сексенбайдың ұлына Құдайдың беруін ай. Түсіріңдер, түсіріңдер айтқаны болсын, -деген екен. Сөйтіп он мың үйге билігі жүріп жатқан, Бабақайды атам тәубасына келтіріпті. Осы оқиғадан кейін атамның абырой-даңқы асқақтап, дыбысы Орта жүзге құйындай тез таралады. Атам 1892 жылы, 54 жасында дүние салады. Мұртаза Хазірет өз дәуірінің ұлы перзенті, оқымысты ғұлама, өз замандастары Зейнолла хазірет, Нәуен, Бейіс, Кітен моллалармен терезесі тең, иықтас, деңгейлес, біртуар, мәшһүр ғалым екені даусыз. Атам қайтыс болғаннан кейін Қанапия Басығараұлы атама өлең арнайды. “МҰРТАЗА ХАЗРЕТ-АЛЫП ТҰЛҒА” cол арнаудың бір шумағын оқып берейін.

Әрқашан жақсы кісі бойын бағар,

Қай күнде арамзаны Құдай табар.

Аулына Жұмабайдың келгенімде,

Өлді деп Хазреттен болды хабар.